ಮ್ಯಾಕ್ಸ್‌‌ ಪೇನ್‌ (ಜೇಮ್ಸ್‌ ಮೆಕ್‌ಕ್ಯಾಫ್ರೆರಿಂದ ಕಂಠದಾನ) ಓರ್ವ ದೇಶಭ್ರಷ್ಠ DEA ಗುಪ್ತಚರ ಹಾಗೂ ಮಾಜಿ NYPD ಪತ್ತೇದಾರನಾಗಿರುತ್ತಾನೆ, ಈತನ ಪತ್ನಿ ಮಿಷೆಲ್‌ ಹಾಗೂ ಅವರ ನವಜಾತ ಪುತ್ರಿಯನ್ನು ವಾಲ್ಕಿರ್‌ ಮಾದಕವಸ್ತು ಪ್ರಕರಣದ ನಿಮಿತ್ತ ಕೊಲ್ಲಲಾಗಿರುತ್ತದೆ. ಮ್ಯಾಕ್ಸ್‌‌ ದುಷ್ಟಕೂಟದೊಳಕ್ಕೆ ಗುಪ್ತವೇಷದಲ್ಲಿ ಪ್ರವೇಶಿಸಿ ಶಿಕ್ಷೆಗಾರನ ಪಾತ್ರಕ್ಕೆ ಸಮನಾದ ಅಂತಿಮವಾಗಿ ಏಕವ್ಯಕ್ತಿ ಶಾಂತಿಸ್ಥಾಪನಾ ಪಡೆಯಾಗುತ್ತಾನೆ. ತನ್ನ ಕುಟುಂಬದವರ ಸಾವಿಗೆ ಕಾರಣವಾದ ಎಲ್ಲರ ವಿರುದ್ಧ ಸೇಡು ತೀರಿಸಿಕೊಳ್ಳುವ ಆತನ ಉದ್ದೇಶವನ್ನು ತಡೆಗಟ್ಟಲು ಸಂಕಲ್ಪಿಸಿರುವ ಪೋಲೀಸ/ಆರಕ್ಷಕರಿಂದ ತಪ್ಪಿಸಿಕೊಳ್ಳುವ ಯತ್ನದಲ್ಲಿ ಆತ ನೂರಾರು ಪಾತಕಿಗಳನ್ನು ಹಾಗೂ ಸಂಚುಗಾರರನ್ನೂ ಕೊಲ್ಲುತ್ತಾ ಹೋಗುತ್ತಾನೆ.

ಮ್ಯಾಕ್ಸ್‌‌ ತನ್ನ ಇಚ್ಛೆಗೆ ವಿರುದ್ಧವಾಗಿ ದುರದೃಷ್ಟಕರ ಪರಿಸ್ಥಿತಿಗೆ ಒಳಪಟ್ಟ ವ್ಯಕ್ತಿಯ ಸ್ಥಿತಿಯಲ್ಲಿ - ಓರ್ವ ದುರ್ದೆಶೆಗೊಳಗಾದ ವ್ಯಕ್ತಿಯ ಅದೃಷ್ಟವಾದದ ಅಭಿವ್ಯಕ್ತಿಯಾಗಿದ್ದಾನೆ. ಮ್ಯಾಕ್ಸ್‌‌ ಬಹಳವೇ ಏಕಾಕಿ ವ್ಯಕ್ತಿತ್ವದ ಹಾಗೂ ವಾಸ್ತವದ ಬಗ್ಗೆ ಹೆಚ್ಚು ಪರಿಣಾಮಕಾರಿ ಹಾಗೂ ಶೈಲೀಕೃತ ಸಂವೇದನೆಯನ್ನು ಹೊಂದಿದ್ದ ವ್ಯಕ್ತಿ. ಆತ ಅಂತರ್ಮುಖಿಯಾಗಿದ್ದು ಈ ಗುಣವನ್ನು ಅತಿರೇಕವೆನಿಸುವ ಮಟ್ಟಿಗೆ ಹೊಂದಿರುತ್ತಾನೆ - ಅರೆ-ರೂಪಕೋಕ್ತಿಗಳಿಂದ ಕೂಡಿದ ಸ್ವಗತದಲ್ಲಿ ತನ್ನ ಚರ್ಯೆಗಳು, ಪರಿಸರ ಅಥವಾ ಸಂದರ್ಭವನ್ನು ವ್ಯಕ್ತಪಡಿಸುತ್ತಿರುತ್ತಾನೆ. ಆಟದ ಮೊದಲಿನಲ್ಲಿ ಮ್ಯಾಕ್ಸ್‌‌ ವಿಭಿನ್ನವಾಗಿ ಕಾಣಿಸಿಕೊಳ್ಳುತ್ತಾನೆ - ಓರ್ವ ಬಹಿರ್ಮುಖ ಸಂತೃಪ್ತ ವಿವಾಹಿತನಾಗಿ 'ಉಜ್ವಲ' ವ್ಯಕ್ತಿತ್ವವನ್ನುಳ್ಳ ಹಸನ್ಮುಖ ವ್ಯಕ್ತಿಯಾಗಿರುತ್ತಾನೆ. ಕೊಲೆಗಳ ನಂತರ ಮ್ಯಾಕ್ಸ್‌‌ ತನ್ನ ಜೀವನದ ಅರ್ಥವನ್ನೇ ಕಳೆದುಕೊಂಡು, ಹಿಂದೆ ಮುಂದೆ ನೋಡದೆ ಸಾಗುತ್ತಾನೆ, ಆಗಿನ ಆತನ ಏಕೈಕ ಉದ್ದೇಶ : ಪ್ರತೀಕಾರ. ಇಡೀ ಸಮಯದುದ್ದಕ್ಕೂ, ಪೇನ್‌ ಬದುಕುಳಿದ ಅಪರಾಧಿ ಮನೋಭಾವದಿಂದ ತನ್ನ ಪರಿಸ್ಥಿತಿಯಲ್ಲೇ ವಿರೋಧಾಭಾಸ ತಂದುಕೊಳ್ಳುತ್ತಾನೆ - ಆತನ ಒಳಗಿನ ಸ್ವಗತವು ಆತನು ವಿಶ್ವವು ತನ್ನ ಪಾಲಿಗೆ ಎಷ್ಟು ಅಂಧಕಾರಮಯವಾಗಿದೆ ಎಂದೂ ಹಾಗೂ ತಾನು ಸಾಯಬೇಕೆಂದು ಇಚ್ಛೆ ವ್ಯಕ್ತಪಡಿಸಿದ್ದರೂ ಆತ ತನ್ನ ಜೀವನವು "ನ್ಯೂಯಾರ್ಕ್‌ ಮಿನಟ್‌ನಲ್ಲಿ" ಕೊನೆಗೊಂಡಿದೆ ಎಂದು ಭಾವಿಸಿದ್ದರೂ, ಬದುಕುಳಿವ ದೃಢ ಇಚ್ಛೆಯನ್ನು ವ್ಯಕ್ತಪಡಿಸುತ್ತಾನೆ. ಸಾಯುವ ಹಾಗೂ ತನ್ಮೂಲಕ ತನ್ನ ಕುಟುಂಬವನ್ನು ಮತ್ತೆ ಭೇಟಿ ಮಾಡುವ ತೀವ್ರ ಅಭಿಲಾಷೆಯ ನಡುವೆಯೂ, ಆತನು ಬದುಕಿ ತನ್ನ ಸೇಡನ್ನು ತೀರಿಸಿಕೊಳ್ಳಲೂ ಇಚ್ಛಿಸುತ್ತಾನೆ.

ಪೇನ್‌ "ನಾನು ಅವರುಗಳಲ್ಲಿ ಒಬ್ಬನಲ್ಲ, ನಾನು ನಾಯಕ ಖಂಡಿತಾ ಅಲ್ಲ" ಎಂದು ತಾನೇ ಹೇಳುವಂತೆ ಓರ್ವ ಪ್ರತಿನಾಯಕ. ಮತ್ತೊಂದು ರೀತಿಯಲ್ಲಿ, ಮ್ಯಾಕ್ಸ್‌‌ ನೈತಿಕ ಮಹತ್ವಾಕಾಂಕ್ಷೆಯ ವೀರನಾಯಕನೂ ಅಲ್ಲ - ಆತ ಸಿಕ್ಕಿಬಿದ್ದ ವಿನ್ನೀ ಗಾಗ್ನಿಟ್ಟೀನನ್ನು ಕೊಲ್ಲಲಿಲ್ಲ, ಹಾಗೂ ಫಿನಿಟೋ ಸಹೋದರರಿಂದ "ಬೋಗರ್ಟ್‌ ತರಹದ ತಂತ್ರ"ದ ಮೂಲಕ ಮಾಹಿತಿ ಪಡೆಯಲು ಪ್ರಯತ್ನಿಸುತ್ತಾನೆಯೇ ಹೊರತು ಕೈಯಲ್ಲಿ ಬಂದೂಕುಗಳನ್ನು ಹಿಡಿದುಕೊಂಡು ಬಾಗಿಲನ್ನು ಒಡೆದು ಪ್ರವೇಶಿಸುವ ಮೂಲಕ ಅಲ್ಲ. ಮ್ಯಾಕ್ಸ್‌‌ ತನ್ನ ದೃಷ್ಟಿಯಲ್ಲಿ ಸರಿ ಎನಿಸಿದ ಒಂದೇ ಒಂದನ್ನು ಸಾಧಿಸಲು ಪ್ರಯತ್ನಿಸುತ್ತಾನೆ - ತನ್ನ ಕುಟುಂಬದವರ ಪರವಾಗಿ ಸೇಡು ತೀರಿಸಿಕೊಳ್ಳುವುದು. ಹಾಗೆಂದು ಆತ ತನ್ನ ಭಾವನೆಗಳನ್ನು ತೊಡೆದಿರಲಿಲ್ಲ ಮೊದಲು ತಾವಿಬ್ಬರೂ ಭೇಟಿಯಾದಾಗ ಮೋನಾ ಸ್ಯಾಕ್ಸ್‌ಳಿಂದ ಆಕರ್ಷಿತನಾಗುತ್ತಾನೆ ಹಾಗೂ ಸ್ನೇಹಿತರಿಲ್ಲದ ಅಪರಾಧಿ ವ್ಲಾಡಿಮಿರ್‌ ಲೆಮ್‌ನೊಡನೆ ಸ್ನೇಹ ಮಾಡುತ್ತಾನೆ. ಆದಾಗ್ಯೂ, ಈ ವಿಚಾರಗಳನ್ನು ವಿರುದ್ಧವಾಗಿಯೂ ಭಾವಿಸಬಹುದು: ಮ್ಯಾಕ್ಸ್‌‌ ಮೋನಾಳು ತನ್ನ ಜೀವ ಉಳಿಸಿದ ಕಾರಣಕ್ಕಾಗಿ ಹಾಗೂ ಇತ್ತೀಚೆಗೆ ಮರಣಿಸಿದ ತನ್ನ ಪತ್ನಿಯ ಬದಲಿಗೆ ಓರ್ವ ಸಂಗಾತಿಗಾಗಿ ಅವಳನ್ನು ಅವಲಂಬಿಸಿದ್ದು; ತನ್ನ ಶತೃಗಳ ಶತೃವಾದ್ದರಿಂದ ವ್ಲಾಡ್‌ನೊಂದಿಗೆ ಸ್ನೇಹ ಬೆಳೆಸಿರಬಹುದು ಎಂದೂ ಪರಿಭಾವಿಸಬಹುದು. 

ಮ್ಯಾಕ್ಸ್‌‌ ಸನ್ನಿವೇಶ ಹಾಗೂ ತನ್ನ ಸುತ್ತಮುತ್ತಲಿನ ವಿಶ್ವವನ್ನು ವಿವರಿಸಲು ಮಾಡುವ ರೂಪಕೋಕ್ತಿಗಳ ಹಾಗೂ ಪದ ಚಮತ್ಕಾರಗಳ ತನ್ನ ಸಂಕೀರ್ಣ ಹಾಗೂ ವಿಲಕ್ಷಣ ಬಳಕೆಗಾಗಿ ಗಮನ ಸೆಳೆದರೂ, ಆತ ಅದನ್ನು ತನ್ನ ಸಹೋದ್ಯೋಗಿಗಳು ಹಾಗೂ ಇತರೆ ವ್ಯಕ್ತಿಗಳ ಮೇಲೆ ಬಳಸುವುದಿಲ್ಲ. ಆತನ ರೂಪಕೋಕ್ತಿಗಳ ಬಳಕೆಯು "ಆಂತರಿಕ"ವಾಗಿರುತ್ತದೆಯೇ ಹೊರತು ಬಾಹ್ಯವಾಗಿ ವ್ಯಕ್ತಗೊಳ್ಳುವುದಿಲ್ಲ; ಮ್ಯಾಕ್ಸ್‌‌ ವಾಸ್ತವತೆಯಲ್ಲಿ ಮಾತನಾಡುತ್ತಿರುತ್ತಾನೆ ಹಾಗೂ ಅನೇಕವೇಳೆ ಪೇನ್‌'ನ ಆಂತರಿಕ ಆಲೋಚನೆಗಳು ಆತ ಮಾತನಾಡುವ ಪಾತ್ರಗಳಿಗೆ ಆತನ ಪ್ರಕ್ರಿಯೆಯ ವಿರುದ್ಧವಾಗಿರುತ್ತವೆ. ಆಟವು ಈ ಕಥೆಯನ್ನು ಮ್ಯಾಕ್ಸ್‌‌ ತನ್ನ ದೃಷ್ಟಿಕೋನದಿಂದ ಮರುಕಥನ ಮಾಡಿದಂತೆ ಬಿಂಬಿಸುತ್ತದೆ.

ಮ್ಯಾಕ್ಸ್‌‌ ಪೇನ್‌ ಪಾತ್ರವನ್ನು ಸೃಷ್ಟಿಸಬೇಕಾದರೆ, 3D ರಿಯಲ್ಮ್‌ಸ್‌‌ "ನಾವು [3D ರಿಯಲ್ಮ್‌ಸ್‌‌] ಡ್ಯೂಕ್‌ ನ್ಯೂಕೆಮ್‌ನನ್ನು ಆಧರಿಸಿ ಕಟ್ಟಲಾದ ಫ್ರಾಂಚೈಸಿ ವ್ಯಾಪಾರದಂತೆಯೇ ಹೊಸ ಕ್ರೀಡಾ ಫ್ರಾಂಚೈಸಿಯನ್ನು ಕಟ್ಟಬಲ್ಲ ಪ್ರಬಲ ಪಾತ್ರವನ್ನು ನಿರ್ಮಿಸಲು ಇಚ್ಛಿಸಿದ್ದೆವು." ಆಟದ ಶೀರ್ಷಿಕೆ ಪಾತ್ರವನ್ನು ಆಟದ ಕರ್ತೃ ಸ್ಯಾಮ್‌ ಲೇಕ್‌ರನ್ನು ಹೋಲುವಂತೆ ನಿರ್ಮಿಸಲಾಗಿದೆ, ಚಿತ್ರಿತ ಕಾದಂಬರಿಯ ಬಿಡಿ ದೃಶ್ಯಗಳಿಗಾಗಿ ಲೇಕ್‌ ಅದರಂತೆ ಉಡುಪು ಧರಿಸಿ ಆ ಪಾತ್ರವನ್ನು ವಹಿಸಿದ್ದರು. ಮ್ಯಾಕ್ಸ್‌‌ ನಿರ್ಬಂಧಿತ ಅರೆ ಹಲ್ಲುಕಿರಿಯುವಿಕೆ, ಅರೆ ಅವಹೇಳನದ ನಗೆಯ ಮುಖಭಾವವನ್ನು ಹೊಂದಿದ್ದಾನೆ ಎಂದು ಗೇಲಿ ಮಾಡಲಾಗಿತ್ತು; ಅದರ ಉತ್ತರಭಾಗದಲ್ಲಿ ಕೂಡಾ ಈ ಗೇಲಿಯನ್ನು ಪ್ರಸ್ತಾಪಿಸಲಾಗಿದೆ. ಆದರೂ "ಮ್ಯಾಕ್ಸ್‌‌ ಪೇನ್‌ 2" ಕ್ಕಾಗಿ, ಲೇಕ್‌ ಪಾತ್ರವನ್ನು ನಿರಾಕರಿಸಿದ್ದರಿಂದ, ಸಾಕಷ್ಟು ಪಾತ್ರಹಂಚಿಕೆಯ ಕಸರತ್ತಿನ ನಂತರ ತಂತ್ರಾಂಶ ಅಭಿವರ್ಧಕರು ನಟ ಟಿಮೊತಿ ಗಿಬ್ಸ್‌ರನ್ನು ಮಾದರಿಯನ್ನಾಗಿ ಇಟ್ಟುಕೊಂಡು ಮ್ಯಾಕ್ಸ್‌‌ ಪೇನ್‌ನ ರೂಪಿಸಲು ಆಯ್ಕೆ ಮಾಡಿದರು. 


ಪ್ರತಿಕ್ರಿಯೆ
ಮ್ಯಾಕ್ಸ್‌‌ ಪೇನ್‌
ಪರಂಪರೆ
ಕಥಾವಸ್ತು